Plan for sidemålsopplæringa

|  |
| --- |
| 8. trinn |
| **Mål** | **Lesing** | **Skriving** | **Munnleg** | **Utforskande tilnærming til språklæring** |
| Gjere elevane medvitne om at dei allereie kan mykje om språk. Skape engasjement for språk.Gjere dei betre kjende med kvarandre.Leggje til rette for ein utforskande språkdidaktikk. | Lese tekstar som omhandlar språk og identitet.Døme på tekstar:[«Barn har ei usynleg språkmaskin i hovudet»](https://framtidajunior.no/2020/06/09/barn-har-ei-usynleg-sprakmaskin-hovudet/) frå Framtida.no[«Språk og identitet»](https://spraakspalten.salaby.no/2020/03/25/sprak-og-identitet/) av Tove Bull | Skrive og [utforme ein språkbiografi](https://nynorsksenteret.no/ungdomsskule/skriving/kreativ-skriving/a-skrive-sprakbiografi) som ein samansett tekst. Lime språkbiografiane opp på veggen og synleggjere mangfaldet i klasserommet. Lage femlinjersdikt på alle språka ein kan. Lime dikta opp i klasserommet. | La elevane presentere språkbiografien for kvarandre.  | Kva betyr det å ha ein innebygd språkkompetanse?Korleis kjem denne kompetansen til uttrykkKva betyr det å ha eit språk for språket? Kvifor er det viktig?Kva er fonologi, morfologi og syntaks? Kvifor er dette omgrep som bind saman alle språk i verda? |
| Målet med arbeidet er å kjenne att og sjølv bruke språklege bilete i eiga tekstskaping. Elevane skal også reflektere over korleis språklege bilete er ein del av det munnlege språket vårt.  | Gjennom arbeidet med diktet «Haust» av Ruth Lillegraven får elevane reflektere over typiske trekk ved den nynorske skrivemåten. | Kunnskapen og refleksjonane som elevane tileignar seg gjennom oppgåvearbeidet, skal gjere dei rusta til å sjølv skrive ein lyrisk korttekst som har hausten som tema. Teksten skal utformast som ein samansett tekst der bileta understrekar temaet som blir formidla.Legg særskild vekt på pronomen og adjektiv. Sjå til dømes [«De, dykk og dokker».](https://nynorsksenteret.no/blogg/de-dykk-og-dokker) | La elevane framføre dikta for kvarandre, anten digitalt eller fysisk i klasserommet. Set av god tid på å øve på intonasjon, pausar og formidling av diktet. | Gjennom språkleg og litterær utforsking får elevane både leike seg med språket og lære om typiske trekk ved nynorsk skrivemåte. Å skrive korte lyriske tekstar på nynorsk kan gjere det meir motiverande å jobbe med språket og rettskrivinga. |
| Få kjennskap til/repetere kvifor vi har nynorsk og bokmål som likestilte skriftspråk.Få kjennskap til språkdebatten og språkpolitikken på 1800-tallet.Skrive korte tekstar på nynorsk og bli kjende med korleis ein brukar ordboka på nett. | Lese om livet til Ivar Aasen og arbeidet hans. Kva stod han for, og korleis arbeidde han? Kven var Knud Knudsen, og kva slags språklege endringar kjempa han for?Lærartips: Gå inn på [«Rekvisittar for eit liv»,](https://www.allmenning.no/rekvisittar/index.htm) ei nettutstilling om Ivar Aasen, og bruk nokre av bileta og tekstane i undervisinga. [Sjå språkhistoria på 11 minutt.](https://nynorsksenteret.no/ungdomsskule/spraksamtalar/sprakhistoria-pa-11-minutt) | Lage teikneseriar som presenterer og samanfattar arbeidet til Ivar Aasen og Knud Knudsen.[Jobbe med skriveoppgåver frå Nynorsksenteret som omhandlar temaet.](https://nynorsksenteret.no/uploads/documents/Aasen_skriveoppgaaver.pdf)Lime opp teikneseriane på veggen. Om dokker vil arbeide vidare med teikneserie som sjanger, finn dokker mange gode opplegg og lærarressursar [her.](https://nynorsksenteret.no/teikneseriar/opplegg.html) | Dramatiser eit møte mellom Ivar Aasen og Knud Knudsen. Målet med møtet er å få fram dei ulike språksyna dei representerer. Korleis trur elevane at Aasen og Knudsen snakkar og ordlegg seg? Korleis kan dei gjere møtet så autentisk som mogleg? Elevane kan framføre i klasserommet eller bruke mobiltelefonen til å filme og redigere møtet. Tips: Bruk TikTok som redigeringsverktøy og bruk eit ekte 1800-talsbilete som bakgrunn for samtalen. | Kva er typiske trekk ved nynorsk skrivemåte?Korleis kjem desse trekka til uttrykk i tekstane elevane les?Korleis kan elevane bruke kjennetrekka i eiga skriving? |
| Utforske og oppdage trekk ved eige talemål og samanlikne det med nynorsk.Skape ei meistringskjensle for nynorsk og grammatikk. | Kvifor er språk ein så viktig del av identiteten vår?Les til dømes: <https://framtida.no/2020/12/18-synne-vo><https://lnk.no/nyhende/han-far-dialektprisen-2021/><https://framtida.no/2015/03/28/orda-er-for-alle>Lese og studere songtekstar som er skrivne på dialekt, og bruke dei som utgangspunkt for språkleg utforsking og samtalar.Døme: [«Heime» av Synne Vo.](https://www.youtube.com/watch?v=IZH6EtpUtMQ)[«Me to er ein evighet»](https://www.youtube.com/watch?v=d5JFczviv_Y) av Daniel Kvammen.[«Finaste» av Eva Weel Skram](https://www.youtube.com/watch?v=9X7Qk7vNJRw) | [Skriv ein rap om heimstaden på dialekt og deretter nynorsk.](https://nynorsksenteret.no/ungdomsskule/skriving/kreativ-skriving/hiphop-ordboka-som-kreativt-verktoy) La elevane oppdage likskapar og ulikskapar i språket, og gruppere orda i eit skjema. Kva ordklasser tilhøyrer orda? Kan dei seie noko om bøyingsformene? Kva slags norskfaglege omgrep kan ein bruke i samtalar om språk?La elevane utforme eigne bøyingsskjema for til dømes substantiv og verb.Legg særskild vekt på pronomen og substantiv. [Sjå heftet «Nynorsk på 1-2-3».](https://nynorsksenteret.no/vidaregaande/gratis-materiell/nynorsk-pa-1-2-3) | Utvid rap-oppgåva ved å lage ein musikkvideo, gjerne fleire i lag, og vis videoane fram for kvarandre. La elevane sitje i par og be dei bruke dei utfylte skjemaa som utgangspunkt for språksamtalar. Kva faglege ord og uttrykk kan dei bruke når dei snakkar om språklege likskapar og ulikskapar? | Gjennom å kontrastere språka trer dei språklege trekka tydelegare fram. Å jobbe kreativt og utforskande kan fremje motivasjonen for språk.Korleis skil dei munnlege og skriftlege uttrykksformene seg frå kvarandre? Korleis skil grammatikken i det munnlege språket seg frå den skriftlege? |
| Felles nærlesing av ei skjønnlitterær bok på nynorsk. | [Nynorskbok.no](https://www.nynorskbok.no/category/aldersgruppe/ungdom/)[Bokliste for ungdomsskulen](https://www.nynorskbok.no/bokliste/bokliste-for-ungdomsskulen/)[Felles nærlesing av «Hest, hest, tiger, tiger»](https://nynorsksenteret.no/ungdomsskule/skjonnlitteratur/felles-naerlesing-av-romanen-hest-hest-tiger-tiger)[Felles nærlesing av *Arrfjes*](https://nynorsksenteret.no/ungdomsskule/skjonnlitteratur/felles-naerlesing-av-romanen-arrfjes)[Felles nærlesing av *Draumar betyr ingenting*](https://nynorsksenteret.no/ungdomsskule/skjonnlitteratur/felles-leseprosjekt-draumar-betyr-ingenting)[Tid for ti](https://tidforti.no/)[Txt](https://txt.no/)[Rein tekst](https://foreningenles.no/reintekst/) | Legg opp til varierte skriveoppdrag i tilknyting til romanen, både tenkjeskriving og presentasjonsskriving. Sjå til dømes korleis arbeidet med romanen [*Arrfjes*](https://nynorsksenteret.no/ungdomsskule/skjonnlitteratur/felles-naerlesing-av-romanen-arrfjes) er lagt opp.Legg særskild vekt på verb og substantiv. Sjå til dømes [«Sterke verb og svake verb – kva er det?»](https://nynorsksenteret.no/blogg/sterke-og-svake-verb-kva-er-det) | Bruk samtalekort og varier dei ulike munnlege oppdraga i tilknyting til lesinga av romanen. La elevane øve på å bruke relevante faglege omgrep slik dei får trena opp ein litterær kompetanse som dei gradvis kan byggje vidare på gjennom andre nærlesingar.Avslutt bokprosjektet med ein førebudd litterær samtale. | Legg opp til utforskande språksamtalar om utvalde tekstutdrag.Kva kjenneteiknar språket i romanen? Kva slags faglege omgrep kan vi bruke i samtalar om språk? Gå saman om å utforme ein omgrepsbank med sentrale faglege omgrep ein kan bruke i språksamtalar.  |
| 9. trinn |  |  |  |  |
| **Mål** | **Lesing** | **Skriving** | **Munnleg** | **Utforskande tilnærming til språklæring** |
| Ved å ta utgangspunkt i reklamen som tekstsjanger skal elevane bli kjende med kva som er god nynorsk språkføring. Elevane skal få øve på å skrive klåre, lette og slagkraftige setningar på nynorsk, samstundes som dei vert eksponerte for nynorsk som bruksspråk. Ramma for arbeidet er reklame og den samansette tekstsjangeren.  | Utforsk og nærles ulike nynorske reklamar. [Sjå her.](https://nynorsksenteret.no/vidaregaande/samansette/reklame-pa-nynorsk)Les og studer heftet om nynorsk marknadsføringsspråk. [Sjå her.](https://nynorsksenteret.no/uploads/documents/Blest.pdf)Lån vandreutstillinga [«Språk til sals» av Nynorsk kultursentrum](https://www.nynorsk.no/utstillingar/sprak-til-sals-ei-utstilling-om-reklamespraket/) | Ved å utforme eigne reklamar får elevane øve på å uttrykke seg presist og godt på nynorsk. Oppgåva legg opp til språkleg utforsking og språkleik, samstundes som elevane må jobbe nøye med formuleringane og språkvasken sin. Legg særskild vekt på verb og substantiv. Sjå til dømes [«E-verb eller a-verb?».](https://nynorsksenteret.no/ungdomsskule/skriving/e-verb-eller-a-verb) | Lag eit rollespel der dei ulike elevgruppene skal selje inn reklameplakat-/reklamefilm-ideen sin for eit fiktivt reklamebyrå. Under presentasjonen må elevane grunngje dei ulike vala dei har tatt i utforminga av reklamen, og bruke faglege omgrep. Lag ei kåring basert på vurderingspunkt som dokker utformar saman.  | Ved å utforske reklamesjangeren skal elevane reflektere over kva det tyder å skrive godt på nynorsk.Kvifor er det enkle også det beste når det gjeld språk? Korleis kan skriveerfaringane som elevane har gjort seg under arbeidet med å utforme reklamar, bli nyttige for seinare skriving på nynorsk? |
| Gjennom å arbeide med ulike lyriske tekstar skal elevane bli kjende med lyrikk som tekstsjanger. Elevane skal lese og tolke dikt, og sjølv skrive dikt. Boktips til lærarane: «Samtidslyrikk i klasserommet» (2017) av Solbu og Hove. Boka gjev inspirasjon og metodiske tips til korleis ein kan arbeide med lyrikk i klasserommet.  | Utforsk og nærles ulike nynorske dikt, sjå til dømes [her](https://nynorsksenteret.no/ungdomsskule/skjonnlitteratur/lag-ei-litteraturloype). Kvar kan ein finne og lese dikt? Læreboka? Instagram? Lyrikkbøker? Sjå til dømes boka «#lyrikk» som er utgjeven av Fagbokforlaget, og «Nynorsk lyrikk» som er utgjeven av Selja forlag. | [Lag ei litteraturløype.](https://nynorsksenteret.no/blogg/lag-ei-litteraturloype) Litteraturløypa kan brukast som eit utgangspunkt for å la elevane eksperimentere med eiga skriving og kreative måtar å uttrykke seg på. Skriv og publiser dikt på ein eigen instagramkonto, sjå til dømes Ainas elevdiktunivers for inspirasjon. Digital poesiverkstad med skrivetips frå ulike forfattarar: <https://www.nynorsk.no/barn-og-unge/digital-poesiverkstad/>Legg særskild vekt på adjektiv og pronomen. | Korleis bruke intonasjon, trykk og pausar aktivt i formidlinga av eit dikt?Korleis kan bilete og musikk vere med på å understreke innhaldet i diktet? Sjå det som står skrive i litteraturløype-ressursen for tips. | Det lyriske språket opnar opp for kreativ utforsking og språkleg refleksjon. Kva kjenneteiknar det lyriske språket? Gjeld reglane for rettskriving, teiknsetting og syntaks også i lyrikken? Utfordring: Skriv om ei brukarrettleiing til eit dikt ved å leike deg med språket.Å skrive kort kan gjere det meir motiverande å revidere og pusse på språket og setningane, sidan alle endringar får så stor effekt.  |
| Gjennom å arbeide med boka *Brevet frå krigen* får elevane lese, skrive og reflektere over korleis det var å vere eit barn under den andre verdskrigen. Eit norskfagleg siktemål med arbeidet er å øve på å bruke substantiv og adjektiv i eiga skriving og gjere tekstane levande for lesaren. | Nærles eller lytt til utdraga frå boka *Brevet frå krigen* [her.](https://nynorsksenteret.no/ungdomsskule/tverrfagleg/bok-pa-1-2-3-brevet-fra-krigen) | Bli inspirert av brevskrivinga mellom Unni og Jorun. Skriv eit kort eller eit brev til ein venn. Les meir om skriveoppdraget [her.](https://nynorsksenteret.no/ungdomsskule/tverrfagleg/bok-pa-1-2-3-brevet-fra-krigen/brevet-fra-krigen-okt-1) Ta utgangspunkt i [«Ei enkel oppgåve om tekstrevidering»](https://nynorsksenteret.no/ungdomsskule/skriving/kreativ-skriving/ei-enkel-oppgave-om-tekstrevidering) og be elevane prøve å gjere breva meir levande for lesaren.Legg særskild vekt på adjektiv og substantiv. Sjå til dømes «[Bøying av inkjekjønnsord – enkel å læra»](https://nynorsksenteret.no/blogg/boying-av-inkjekjonnsord-enkel-a-laera) | Elevane skal lese inn breva sine digitalt og tonesette dei. Dei kan også dramatisere utvalde scener frå boka.  | Gjennom arbeidet kan ein auke det språklege medvitet til elevane og gje dei ei øving i å sjå sin eigen tekst med lesarblikk. Mange elevar er ikkje så ivrige etter å revidere eigen tekst når dei har skrive, men her kan dei oppleve at ein tekst endrar seg mykje med ein enkel revisjon. |
| Målet med arbeidet er å utforske novellesjangeren på nye måtar.Gjennom arbeidet får elevane utfordra både den skriftlege, munnlege og digitale kompetansen sin. Elevane skal skrive vidare på ei novelle og gjere ho om til ei digital forteljing.Ressursen finn dokker [her.](https://nynorsksenteret.no/ungdomsskule/samansette-tekstar/tekstskaping-pa-instagram) | Gjennom nærlesinga av novella «Heime-aleine-fest» får elevane tildelt ulike lese- og samtaleoppdrag.Ressursen finn dokker [her.](https://nynorsksenteret.no/ungdomsskule/samansette-tekstar/tekstskaping-pa-instagram)Sjå også nynorske noveller og kortprosa på nett [her](https://nynorsksenteret.no/ungdomsskule/skjonnlitteratur/noveller-og-kortprosa).Ressurs om twitternoveller [her](https://nynorsksenteret.no/ungdomsskule/skriving/kreativ-skriving/twitternovelle) og ressurs om seksordsnoveller [her](https://nynorsksenteret.no/ungdomsskule/skriving/kreativ-skriving/seksordsnoveller). | Gjennom tre skriveoppdrag skal elevane skrive vidare på utdrag frå ei novelle av Terje Torkildsen. Tekstane dei skriv, skal dei formgje med lyd, bilete og korte filmsnuttar, slik at teksten kan formidlast som ei digital forteljing på Instagram.Sjå det som står skrive om språklege verkemiddel i ressursen [Hausten](https://nynorsksenteret.no/uploads/documents/Hausten_heile.pdf).Legg særskild vekt på pronomen og verb. Sjå til dømes [«Fallgruver i verbbøying».](https://nynorsksenteret.no/blogg/fallgruver-i-verbboying) | Elevane skal presentere dei digitale forteljingane sine for resten av klassa og forklare og grunngje dei ulike vala dei har tatt. Medelevrespons. Når elevane gjev kvarandre tilbakemelding, er det viktig at dei brukar eit fagspråk, og at dei grunngjev synspunkta sine. Sjå det som står skrive i ressursen [her.](https://nynorsksenteret.no/ungdomsskule/samansette-tekstar/tekstskaping-pa-instagram) | Under arbeidet med å skrive novelle passar det å byggje inn læringsøkter der ein har særskild vekt på:* Korleis lage gode setningar på nynorsk? Sjå tips [her.](https://nynorsksenteret.no/blogg/gode-setningar)
* Samsvarbøying i nynorsk. Sjå tips [her](https://nynorsksenteret.no/blogg/samsvarsboyinga-er-eit-logisk-system) og [her.](https://www.sprakradet.no/svardatabase/sporsmal-og-svar/er-alle-velkommen-eller-velkomne-/)
 |
| Å ytre seg! Gjennom å ytre seg om eit tema ein er engasjert i, skal eleven få erfare at han har ei viktig stemme. Elevane skal skrive eit lesarinnlegg og sende det inn til Framtida.no. | Legg opp til både felleslesing og individuell lesing av aktuelle tekstar på Framtida.no. Kva emne eller tema engasjerer elevane? Kva tekstar likar dei spesielt godt og kvifor? Kva slags tekstar kan dei sjølv tenkje seg å skrive?  | Tips: La klassa utforme og gjennomføre ei spørjeundersøking om eit aktuelt emne. Utform statistikk av svara og bruk funna i undersøkinga som kjelder for elevane si skriving.Modellering av lesarinnlegg: Ta utgangspunkt i meiningskategorien på Framtida.no, og bruk ytringane der som modelltekstar. Korleis er tekstane bygde opp? La elevane arbeide saman om å utforme enkle skriverammer for lesarinnlegg. La elevane deretter skrive eigne lesarinnlegg som dei sender inn til Framtida.no.Legg særskild vekt på verb og substantiv. La eleven ta [ein kartleggingstest](http://elevrom.sprakradet.no/skolen/kartleggingstest) i nynorsk slik at han veit kva han må passe særleg på når han skriv lesarinnlegget. | Arranger ein ta-ordet-dag der elevane får moglegheit til å presentere tekstane og sakene som engasjerer dei, for resten av klassa. Korleis kan ein gå fram for å få bli høyrd?  | Under arbeidet med å skrive lesarinnlegg passar det å byggje inn læringsøkter der ein har særskild vekt på:* Å bruke eit aktivt språk. Sjå tips [her.](https://nynorsksenteret.no/blogg/aktiv-og-passiv-i-nynorsk)
* Imperativform i nynorsk. Sjå [her.](https://www.sprakradet.no/sprakhjelp/Praktisk-grammatikk/Imperativ/)
 |
| 10. trinn |  |  |  |  |
| **Mål** | **Lesing** | **Skriving** | **Munnleg** | **Utforskande tilnærming til språklæring** |
| Gjennom arbeidet får elevane samarbeide og utforske to tekstar saman. Elevane får leite etter likskapar og forskjellar, finne språklege verkemiddel og reflektere over tema og motiv i dei to historiene.  | [Nærlesing av tekstane «Den vesle jenta med svovelstikkane» av H.C. Andersen og «Guten med mobiltelefonen» av Frode Grytten.](https://nynorsksenteret.no/julekalender/guten-med-mobiltelefonen/to-tekstar-i-desember-ei-samanlikning) | Elevane får god støtte til å samanlikne tekstane gjennom å bruke skriveramme og frasesamling. Elevane skal bruke den utfylte skriveramma til å skrive ein heilskapleg tekst der dei samanliknar tekstane. Legg særskild vekt på verb og substantiv. | Del inn klassa i grupper og arranger litterære lesesirklar der elevane samanliknar tekstane med utgangspunkt i den sjølvskrivne teksten sin. Under samtalen er det viktig at elevane grunngjev synspunkta sine ved å vise til bevis i teksten, og at dei brukar relevante norskfaglege omgrep. God samtaleskikk vert også vektlagd. | Gjennom å nærlese og utforske tekstane må elevane også leggje merke til og diskutere språklege trekk ved tekstane. Kva slags språklege tidsmarkørar finn du i tekstane? Kva slags norskfaglege omgrep kan du bruke når du skal samtale om tidsmarkørane? |
| Å skrive fagartikkel på nynorsk om ytringsfridom og menneskerettar.Eit tverrfagleg prosjekt med samfunnsfag og KRLE. **Målet med arbeidet, i tillegg til auka innsikt i og kunnskap om temaet, er at elevane ved hjelp av modellering og bruk av modelltekst skal lære alle steg i skriveprosessen frå undersøking til ferdig tekst.**  | Forslag til tekstar:* [Dei risikerte livet for demokrati: – I det augeblikket vi stoppar er alt bortkasta](https://framtida.no/2020/05/18/students-at-risk) (framtida.no)
* [Samfunnsdebattant Nancy Herz (24) om hetsen: – Tidkrevjande, energikrevjande og tappande](https://framtida.no/2020/07/01/ungdommens-ytringsfridomsrad) (framtida.no)
* [1 av 6 har blitt trua for ytringane sine](https://framtida.no/2013/05/03/1-av-6-har-blitt-trua-for-ytringane-sine) (framtida.no)
* [Ytringsfridom for alle?](https://framtida.no/2012/09/17/ytringsfridom-for-alle) (framtida.no)

Ressursen finn dokker [her.](https://nynorsksenteret.no/ungdomsskule/skriving/a-skrive-fagartikkel-pa-nynorsk) | Prosessorientert skriving med utgangspunkt i modellering og bruk av modelltekst. I [ressursen](https://nynorsksenteret.no/ungdomsskule/skriving/a-skrive-fagartikkel-pa-nynorsk) finn dokker både avsnittskjema, skriveramme, frasesamling og vurderingsskjema.Legg særskild vekt på verb og substantiv. | Lag eit ekspertintervju om temaet der elevane må kunne det som står i fagartikkelen sin, for å svare på spørsmåla som blir stilte. Prøv å gjere intervjuet så autentisk som mogleg, og film og rediger intervjuet digitalt. | Få elevane til å kommunisere og diskutere språklege utfordringar medan dei skriv. Eit delmål er å arbeide med fagomgrep og drøfte fagspråk ved å samanlikne fagord på ulike språk. Det same kan ein gjere med mykje brukte frasar og tekstbindarar. Korleis skriv vi fagomgrepa, frasane og tekstbindarane på nynorsk? Og korleis skriv vi dei på bokmål? Korleis kan du som er lærar, leggje til rette for ei slik samanliknande undervisning?Les meir om korleis ein kan arbeide målretta med språket i elevtekstar [her.](https://nynorsksenteret.no/ungdomsskule/skriving/korleis-kan-ein-arbeide-malretta-med-spraket-i-elevtekstar) |
| Målet med arbeidet er at elevane skal bruke grammatiske omgrep til å skildre språklege forskjellar mellom nynorsk og bokmål. Tips til førebuingstekst som læraren kan lese: [«Grammatikk – kvifor og korleis?»](https://nynorsksenteret.no/blogg/grammatikk-kvifor-og-korleis)  | Nærles og samtal om teksten [«Ny forsking: Instagram-bilete kan avsløra depresjon»](https://framtida.no/2017/08/10/67793) henta frå Framtida.no. | La elevane arbeide i par med å omsetje teksten frå Framtida.no til bokmål. Gå gjennom teksten i plenum og diskuter dei ulike språklege vala elevane har tatt undervegs. Klarar dei å bruke eit fagspråk når dei skal skildre kva som skil og bind nynorsk og bokmål frå kvarandre?Hjelp elevane med å utforme ein ordbank med relevante norskfaglege omgrep, som dei kan bruke i skriveoppgåva si. Skriveoppgåve: Bruk kunnskapen din om språk og grammatikk, og peik på forskjellar mellom bokmål og nynorsk. Hugs å bruke norskfaglege omgrep, og underbygg det du skriv ved å vise til konkrete døme frå tekstane. Tips: Sjå på forskjellar på setningsnivå, ordnivå og morfemnivå.Tilleggsoppgåve: [Bruk eksamensoppgåva frå NTNU](https://khrono.no/eksamensoppgave-gjovik-ntnu/hjelpelos-nynorsk-pa-ntnu/155832) og samtal om kva som er viktig når ein skal omsetje ein tekst.  | La elevane presentere funna i oppgåva gjennom ein munnleg digital presentasjon. Utfordring: Korleis lage eit konsentrat av den skriftlege oppgåva og formidle ho munnleg?Tips: Lag ein opplysningspodkast om språk, der elevane formidlar funna dei har gjort på ein lettfatteleg måte. Sjå tips [her.](https://nynorsksenteret.no/ungdomsskule/tverrfagleg/lag-ein-podkast/opplysningspodden-podkast-som-forklarer-eit-emne) | Gjennom å omsetje nynorskteksten til bokmål og samtale og skrive om dei språklege forskjellane legg ein til rette for at elevane utviklar og tar i bruk eit metaspråk for grammatikk.  |
| I dette arbeidet skal elevane velje seg ut ei fersk skjønnlitterær bok på nynorsk som dei skal fordjupe seg i og presentere for resten av klassa. Gjennom arbeidet skal elevane reflektere over kva slags kontaktflate boka dei les, har med samtida. Påverkar samtidslitteraturen oss på ein annan måte enn eldre litteratur? Eit sentralt mål med arbeidet er at elevane skal dele leseerfaringane sine med resten av klassa. | Her finn dokker tips til nye ungdomsbøker som elevane kan lese:[Nynorskbok.no](https://www.nynorskbok.no/category/aldersgruppe/ungdom/)[Bokliste for ungdomsskulen](https://www.nynorskbok.no/bokliste/bokliste-for-ungdomsskulen/)[Tid for ti](https://tidforti.no/)[Txt](https://txt.no/)[Rein tekst](https://foreningenles.no/reintekst/) | La elevane vere med på å bestemme kva som er viktig å få med når ein skal presentere ei bok for resten av klassa. Bruk til dømes skriveramma for bokpresentasjon, som dokker finn [her](https://nynorsksenteret.no/ungdomsskule/skjonnlitteratur/gross-og-gru/skrive-ein-bokpresentasjon). Det er viktig at alle elevane utformar ein heilskapleg skriftleg tekst som ligg til grunn for presentasjonen av boka. Elevane kan også skrive ei kort bokmelding der dei grunngjev synspunkta sine om boka. Tips: Ved å samle alle bokmeldingane i eit felles dokument, kan ein lage eit lite hefte som ein kan sende heim. Mange foreldre ønskjer at borna skal lese meir, og no får dei konkrete tips til kva slags bøker dei kan låne eller kjøpe til ungdomen sin. | Gjer klasserommet om til ein litterær kafé, og grupper elevane rundt småbord. La elevane presentere bøkene for kvarandre. Avslutt arbeidet med ein plenumssamtale om leselyst og slagkrafta i litteraturen. Kva bøker fekk elevane lyst til å lese og kvifor? | Korleis påverkar språket i boka innhaldet? Kva slags språkstil nyttar forfattaren? Gjennom arbeidet får elevane øve på å kjenne att og vise til konkrete språklege val forfattaren har gjort, og diskutere dei. Hjelp elevane med å ta i bruk relevante norskfaglege omgrep i samtalen. |
| Gjennom arbeidet får elevane repetert bakgrunnen for dei to skriftspråka og bli nærare kjende med Ivar Aasen.Elevane får også eksperimentere med eiga skriving. | Lesetekstar om Ivar Aasen:* [Bibliografi](https://www.aasentunet.no/ivar-aasen/bibliografi/) på aasentunet.no
* [Symra](https://urn.nb.no/URN%3ANBN%3Ano-nb_digibok_2008061701033) (1863) på www.nb.no
* Ei nettutstilling om Ivar Aasen: [Rekvisittar for eit liv](http://www.allmenning.no/rekvisittar/)
* [Ivar Aasens dikt og verk](https://www.nynorsk.no/dikt-og-verk/) på nynorsk.no
* [Ivar Aasen](https://snl.no/Ivar_Aasen) i Store norske leksikon
 | I denne ressursen om Ivar Aasen finn dokker forslag til mange [små skriveoppgåver.](https://nynorsksenteret.no/uploads/documents/Aasen_skriveoppgaaver.pdf)La elevane utforme eigne småtekstar om liva sine etter modell frå nettutstillinga «Rekvisittar for eit liv», som dokker finn [her.](https://www.allmenning.no/rekvisittar/) | Lag ei utstilling i klasserommet etter modell frå «Rekvisittar for eit liv». Kva rekvisittar er viktige i liva til elevane? La elevane presentere tekstane dei har skrive, for resten av klassa. | Under arbeidet med teksten til utstillinga skal eleven samarbeide med læringspartnaren og diskutere:1. Korleis fungerer starten på teksten din?
2. Er teksten godt tilpassa mottakaren din?
3. Er det nokon av substantiva eller verba du vil byte ut med andre, slik at du får inn fleire nyansar i teksten din?
4. Har du rett substantiv­ og verbbøying? Har du komma på rett stad? Andre språklege ting?
5. Har du ei god oppbygging av teksten?
6. Har du ei fin avslutning?

Ressursen som spørsmåla er henta frå, finn dokker [her.](https://nynorsksenteret.no/uploads/documents/Arbeid_med_tekstskriving_og_grammatikk.pdf) |